《顾景蕃以诗乞西汉书于子公子公以奏议唐鉴遗之戏次其韵》
宋代·张扩

腹中图史自纷纶，况有新文似过秦。犹访汲书真好事，谬怜野鹜定痴人。

补亡疑是君过计，就读未妨吾卜邻。他日两家俱外府，断编遗简得终身。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。